Noul premier al Israelului şi-a ameninţat inamicii: "Răbdarea noastră se epuizează".
Centrala nucleară iraniană Bushehr a fost oprită de urgență pentru 3-4 zile. Naftali Bennett a transmis că răbdarea Israelului cu dușmanii se epuizează. Organizația Hamas și Iranul sunt marii dușmani regionali ai Israelului.
Singura centrală nucleară a Iranului a fost oprită de urgență, situație care ar putea cauza pene de curent în republica islamică.Este pentru prima dată când s-a apelat la această procedură, care a fost anunțată la scurt timp după o amenințare a noului premier israelian. Naftali Bennett a avertizat inamicii țării că nu va mai tolera atacuri."Dușmanii noștri vor învăța regulile: nu vom tolera violența, nu vom tolera ploile (de rachete, n.red.), nu vom avea înțelegere și nu vom tolera rebelii, răbdarea noastră se epuizează", a declarat Naftali Bennett.Inamicii Israelului în regiune sunt organizația Hamas, dar și Iranul, țară al cărei program nuclear vizează direct Israelul.În ultimul an, mai multe explozii și incendii misterioase au afectat centrala nucleară iraniană și au fost puse pe seama sabotajelor Mossadului.